## dachser_inteligent_logistics

Tlačová správa V Bratislave, 2. 1. 2020

**Vnútropodniková logistika s inteligentnými riešeniami**

**Spoločnosť DACHSER zabezpečuje vnútropodnikovú logistiku pre spoločnosť OEZ, ktorá je súčasťou skupiny Siemens v Českej republike. Zahŕňa to vnútrofiremnú prepravu, just-in-time dodávky do výroby a služby s pridanou hodnotou, ako je napríklad zostavovanie vzoriek. Okrem skracovania vzdialeností, tento systém zlepšuje reakčný čas OEZ a znižuje náklady na logistiku.**

Ľahko si to spočítate: kratšie vzdialenosti vedú k zrýchleniu procesov. Tým sa šetrí čas – čo je obzvlášť cenná komodita vo chvíli, keď ste súčasťou elektrotechnického priemyslu, ako OEZ. A, pochopiteľne, čas sú peniaze. S vedomím toho, OEZ začal hľadať logistického partnera, ktorý by dokázal optimalizovať ich vnútorné procesy a nakoniec za nich plne prevziať zodpovednosť. DACHSER získal zmluvu v roku 2016 a následne mal rok na implementáciu.

*“V priebehu implementácie projektu sme museli prekonávať rad špecifických požiadaviek a výziev,"* hovorí Tadeáš Kos, Contract Logistics Manager pre DACHSER Česká republika. Spoločnosť prijala nových zamestnancov a poskytla im špeciálne školenie. Potom vznikol 3D model skladu - vec, ktorú nikto predtým neurobil. Vďaka tomu bolo ľahšie vizualizovať si jednotlivé procesy. Akonáhle bol sklad v susedstve areálu OEZ v Letohrade v Českej republike dokončený, musela byť prevádzka spustená čo najrýchlejšie. *“Pôvodne sme mali v pláne začať vo februári 2018, ale napokon sme všetko zvládli pripraviť už v decembri 2017,”* hovorí Tadeáš Kos hrdo. Dnes tu DACHSER spracováva takmer 1 400 objednávok denne a na ploche areálu s veľkosťou 5 300 m2 sa stará o 8 000 druhov výrobných dielov. 410 transportných jednotiek každý deň zabezpečuje, že tieto diely sú dodávané tam, kde sú potrebné.

**Optimalizácia s chytrými riešeniami**

DACHSER Břeclav zabezpečuje pre OEZ celú vnútropodnikovú logistiku so všetkým, čo k tomu patrí: preberanie prichádzajúceho tovaru, skladovanie, zostavovanie vzoriek, monitoring kvality, rovnako ako aj internú prepravu a just-in-time dodávky materiálu. Kanbanové procesy umožňujú rýchlejšie odbavenie prichádzajúceho tovaru a presné dodávky materiálu, navyše sa vďaka nim redukuje množstvo požadovaného skladovacieho priestoru. Sklad je navyše vybavený najmodernejšou technológiou. Sú v ňom elektrické ručné paletové vozíky, aby sa obmedzovala záťaž pre pracovníkov, a DACHSER testuje nové technológie, ako sú skenery odtlačkov prstov alebo skeleton. Na urýchlenie procesov a zníženie počtu požadovaných vysokozdvižných vozíkov je zavedený systém ich navádzania; každý vozík má v rámci softvéru MIKADO pre riadenie skladu svoj vlastný priestor.

*“Cieľom OEZ bolo skrátiť vzdialenosť medzi skladom a výrobou, aby sa zlepšila reakčná doba a znížili náklady na logistiku, a to umiestnením skladu do susedstva výroby a zapojením poskytovateľov logistických služieb, ktorý ho bude prevádzkovať,”* sumarizuje požiadavky Ing. Roman Schiffer, CEO OEZ s.r.o. *“Ťažíme z jednotných procesov nášho integrovaného softvéru MIKADO a zároveň máme priestor na riadenie našich vnútorných logistických projektov,”* hovorí Alexander Tonn, Corporate Director Corporate Contract Logistics DACHSERu. Skvelá spolupráca medzi tímami DACHSERu v Českej republike a Nemecku a otvorená komunikácia so zákazníkom znamená, že môže dôjsť k optimalizácii postupu na oboch stranách. Tento koncept sa OEZ skutočne vypláca. Okrem úspory času a peňazí zaistí OEZ tiež transparentnosť poskytovaných služieb, postupov a výdavkov. Aby bolo zaručené, že to všetko tak zostane, OEZ a DACHSER pravidelne revidujú svoje postupy a naďalej vylepšujú vzájomnú spoluprácu. Pretože čas sú peniaze.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk